Kabau

Kabau adolah binatang nan manjadi taranak bagi banyak urang di dunia, utamonyo di Asia. Binatang ko adolah domestikasi dari kabau lia nan masih dapek ditamukan di daerah-daerah Pakistan, India, Bangladesh, Nepal, Bhutan, Vietnam, Tiongkok, Filipina, Taiwan, Indonesia, jo Thailand.

Kini populasi kabau lia di Asia lah makin manurun nan dicamehan di maso nan ka datang tiadonyo populasi kabau lia nan dapek ditamukan. Kabau dewasa dapek mampunyoi barek sakitar 300 kg inggo 600 kg. Kabau lia dapek mampunyoi barek nan labiah, kabau lia batino dapek mancapai barek 800 kg jo kabau lia jantan dapek mancapai barek inggo 1200 kg. Barek rato-rato kabau jantan iolah 900 kg sarato tinggi rato-rato di pundaknyo mancapai 1,7 meter.

Salah satu ciri nan mambedakan kabau lia d.ari kabau piaroan adolah baso kabau piaroan mampunyoi paruik bulek. Dek adonyo pancampuran katurunan antaro kabau-kabau antaro populasi nan babeda, barek badan kabau dapek baragam.

Klasifikasi kabau masih alun pasti, tetapi Bubalus bubalis biaso dikalompokkan manjadi tigo anak jinih:

 Kabau lia (B. bubalis arnee), muyang dek kabau sungai
 Kabau sungai (B. bubalis bubalis) nan barasa dari Asia Selatan.
 Kabau rawo (B. bubalis carabauesis) nan barasa dari Asia Tenggara.

Muyang kabau rawo indak lai basobok sacaro lia, tetapi dikatahui baso genom kabau rawo tadiri dari 24 pasang kromosom, sadangkan kabau sungai mampunyoi 25 pasang kromosom. Katurunan pasilangan dari duo anak jinih ko dapek ditamukan jo dapek mangasiakan katurunan (fertil). Kabau indak dapek bakawin silang jo jawi nan mampunyoi 60 kromosom, walaupun masih tamasuak dalam anak suku nan samo Bovinae.

Susu dari kabau banyak digunokan dek manusia. Contohnyo sabagai bahan keju Mozzarella jo dadiah. Dagiang kabau juo marupokan hasia ekspor utamo di India.  Walaupun baitu dagiang kabau kurang disukoi di Asia dek karehnyo. Kulik kabau acok digunokan juo subagai bahan sapatu, wayang kulik, jo helm sapeda motor.

 Lain-lain 

 Bison Amerika acok juo disabuik buffalo (mirip jo panggilan water buffalo untuak kabau), iko sabananyo indak tapek. Bison nan tadiri dari bison Amerika jo bison Eropa masih tapauik jo kaluarga bovinae lia, dakek jo Yak, sarato hubuangannyo labiah jauah jo jawi sarato bantiang. Kaluarga buffalo di antaronyo kabau, tamarau, jo anoa di Asia sarato kabau Afrika.
 Manuruik legenda di Filosofi Tiongkok, Lao Tzu maninggaan nagari Tiongkok malalui tarusan Han Gu jo manunggangi kabau.
 Manuruik mitologi Hindu, dewa Yama nan ioalah dewa kamatian juo acok digambakan manunggangi kabau.

 Dalam budaya 
Orang Minangkabau di Sumatera Barat mangaikan bantuak rumah jo pakaian mereka berdasarkan tanduak kabau sabagai panghormatan kapado legenda tantang saikua kabau nan dipilih dek kerajaan mereka untuak diadu jo saikua kabau nan dipiliah dek (diyakini sacaro tradisional) kerajaan Majapahit, nan mano kabau mereka akhianyo manang. Dalam tradisi Tiongkok, kabau dikaikan jo kehidupan nan kontemplatif. Dalam zodiak hewan jo planet nan dipicayo dek urang Thailand dan Sinhala, kabau marupoan zodiak hewan katiko dek urang Thailand dan zodiak hewan kampek dek urang Sinhala di Sri Lanka.Upham, E. (1829). The History and Doctrine of Budhism: Popularly Illustrated: with Notices of the Kappooism, Or Demon Worship, and of the Bali, Or Planetary Incantations, of Ceylon. London: R. Ackermann. Kapalo kabau marupoan simbol kamatian di Tibet.

 Carabao dianggap sebagai simbol nasional Filipina, meskipun hal iko indak punyo dasar dalam hukum Filipina. Dalam mitologi India, dewa kamatian Hindu, Yama, manunggangi saikua kabau. Saikua kabau jantan dikorbankan di India salamo festival Shaktisme.

 Festifal adu kabau 
Festival adu kabau Moh juj diadoan satiok tahun di Bhogali Bihu di Assam. Festival Adu Kerbau Do Son di Vietnam diadoan satiok tahun pado hari kasembilan di bulan salapan dalam kalender lunar di Kota Do Son, Kota Haiphong, Vietnam. Festival iko marupoan salah ciek festival dan acara Vietnam nan paliang populer di Kota Haiphong. Persiapan untuak festival adu kabau iko dimulai sajak duo hinggo tigo bulan sabalunnyo. Kabau-kabau nan batandiang dipiliah jo dilatiah babulan-bulan sabalunyo. Festival iko dikaikan jo pamujaan terhadap Dewa Air jo adat Hien Sinh untuak manunjuakan sumagek bela diri masyarakaik Do Son, Haiphong.Do Son: buffalo fighting festival (Vietnam) , 14 September 2005, VietNamNet BridgeDo Son Buffalo Fighting Festival Vietnam. Asiarooms.comWater Buffalo-fighting festival . Youtube

 Pacu kabau 
Pacu Kambala di Karnataka, India, dialek antaro bulan Oktober jo Maret. Pacu kerbau di Kerala saroman jo balapan Kambala.

 Festival agamo 

 Festival Carabao Pulilan diadoan satiok tahun satiok tanggal 14 jo 15 Mei di kota Pulilan, Filipina, untuak manghormati Santo Isidore Sang Pekerja, santo palinduang para petani. Sabagai rasa syukur atas panen nan malimpah satiok tahunnyo, para petani maarak carabao mereka di jalan utama kota, manghiasinyo dengan karangan bunga jo dekorasi lainnyo. Salah satu nan menarik dari festival iko adolah balutuiknyo carabao di depan gereja paroki.

 Rujuakan 

Bacoan lanjuik
 Clutton-Brock, J. 1999. A Natural History of Domesticated Mammals. Cambridge, UK: Cambridge University Press. .
 Fahimuddin, M. 1989. Domestic Water Buffalo. Janpath, New Delhi: Oxford & IBH Publishing Co. Pvt. Ltd. .
 Guinness Book of Records, 2005.
 The Water Buffalo: New Prospects for an Underutilized Animal. Washington, D.C. 1981. National Academy Press. .
 Nowak, R. M. and Paradiso, J. L. 1983. Walker's Mammals of the World. Baltimore, Maryland: The Johns Hopkins University Press. .
 Roth, J. and P. Myers. "Bubalis Bubalis", University of Michigan Museum of Zoology Animal Diversity Web. Retrieved 15 January 2009
 Ruangprim, T. et al. 2007. "Rumen microbes and ecology of male dairy, beef cattle and buffaloes". In: Proceedings Animal Science Annual Meeting, Khon Kaen University, Khon Kaen 40002, Thailand.
 Thu, Nguyen Van and T. R. Preston. 1999. "Rumen environment and feed degradability in swamp buffaloes fed different supplements". Livestock Research for Rural Development 11 (3)
 Voelker, W. 1986. The Natural History of Living Mammals. Medford, New Jersey: Plexus Publishing, Inc. .
 Wilson, D. E. and Reeder, D. M. 1993. Mammal Species of the World: A Taxonomic and Geographic Reference, Second Edition. Smithsonian Institution.


Kategori:Binatang taranak
Kategori:Binatang